Document ID: 32007D0588

KOMISIJOS SPRENDIMAS
2007 m. rugpjūčio 24 d.
iš dalies keičiantis Sprendimą 2007/554/EB dėl tam tikrų apsaugos priemonių nuo snukio ir nagų ligos Jungtinėje Karalystėje
(pranešta dokumentu Nr. C(2007) 4058)
(Tekstas svarbus EEE)
(2007/588/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo Sutartį,
atsižvelgdama į 1989 m. gruodžio 11 d. Tarybos direktyvą 89/662/EEB dėl Bendrijos vidaus prekyboje taikomų veterinarinių patikrinimų, siekiant užbaigti vidaus rinkos kūrimą (1), ir ypač į jos 9 straipsnio 4 dalį,
atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
kadangi:
(1)
Jungtinėje Karalystėje paskelbtas snukio ir nagų ligos protrūkis.
(2)
Dėl snukio ir nagų ligos susidariusi padėtis Jungtinėje Karalystėje gali kelti pavojų bandoms kitose valstybėse narėse, atsižvelgiant į prekybą gyvais porakanopiais ir tam tikrų jų produktų teikimą į rinką.
(3)
Atsižvelgiant į dėl ligos susidariusią padėtį Jungtinėje Karalystėje, buvo priimtas Komisijos sprendimas 2007/544/EB (3), siekiant sustiprinti snukio ir nagų ligos kontrolės priemones, kurių ėmėsi Jungtinė karalystė.
(4)
Tačiau dabar galima patikslinti ribojamas vietoves, siekiant atsižvelgti į galimo kontakto su užkrėstu ūkiu nustatymo rezultatus ir įgyvendintas gyvūnų ir produktų judėjimo kontrolės priemones.
(5)
Šiuo metu, remiantis Jungtinės Karalystės pateikta informacija, į Sprendimo 2007/554/EB I ir II priede išvardytų vietovių sąrašą reikėtų įtraukti apsaugos zonas aplink patvirtintus protrūkio židinius ir juos supančią bendrą priežiūros zoną Saryje, kurios buvo nustatytos pagal 2003 m. rugsėjo 29 d. Tarybos direktyvą 2003/85/EB dėl Bendrijos snukio ir nagų ligos kontrolės priemonių, naikinančią Direktyvą 85/511/EEB, Sprendimus 89/531/EEB bei 91/665/EEB ir iš dalies keičiančią Direktyvą 92/46/EEB (4).
(6)
Atsižvelgiant į epidemiologinę situaciją ir veiksmingas kontrolės priemones, įgyvendintas didelės rizikos zonoje, pirmiau minėtu pakeitimu panaikinama buferinė zona tarp sumažintos didelės rizikos zonos ir neužkrėstos Jungtinės Karalystės dalies. Tačiau į priežiūros zoną nepatenkanti Didžiosios Britanijos dalis privalo taikyti tokią pat veterinarinę priežiūrą ir sertifikavimą, kaip nustatyta Šiaurės Airijoje priėmus Sprendimą 2007/554/EB.
(7)
Be to, visoje Jungtinėje Karalystėje turėtų būti atšaukti apribojimai arklinių šeimos gyvūnų judėjimui ir reikalavimas dezinfekuoti automobilių padangas.
(8)
2007 m. rugsėjo 11 d. posėdyje Maisto grandinės ir gyvūnų sveikatos nuolatinis komitetas persvarstys padėtį ir, jei būtina, imsis priemonių.
(9)
Todėl Sprendimą 2007/554/EB reikėtų atitinkamai iš dalies pakeisti.
(10)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2007/554/EB iš dalies keičiamas taip:
1)
10 straipsnio 2 dalis ir 12 straipsnis išbraukiami;
2)
17 straipsnyje „2007 m. rugpjūčio 25 d.“ pakeičiama„2007 m. rugsėjo 15 d.“;
3)
I ir II priedai pakeičiami šio sprendimo priede pateiktu tekstu.
2 straipsnis
Valstybės narės taip iš dalies pakeičia prekybai taikomas priemones, kad jos atitiktų šį sprendimą. Apie tai valstybės narės nedelsdamos praneša Komisijai.
3 straipsnis
Sprendimas skirtas valstybėms narėms.
Priimta Briuselyje, 2007 m. rugpjūčio 24 d.

Labels: 17
20
0
6
18